**Csongrád Város Polgármesterétől**

Száma: Önk/28-7/2019.

**TÁJÉKOZTATÓ**

**Csongrád Város Önkormányzata Képviselő-testületének**

**2019. szeptember 26-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2019. augusztus 31-én** idén először került megrendezésre a Körös-toroki homokfövenyen, illetve a parti sétány egy szakaszán a „Kubikos Öttusa” elnevezésű rendezvény. A rendezvény célja, hogy felelevenítse a régi kubikus versenyek emlékét. A rendezvényen 7 csapat vett részt és rendkívül jó hangulatban telt a vetélkedő.
* **Szeptember 3-án** stúdióbeszélgetésen vettem részt a Csongrád TV-ben.
* **Szeptember 4-én** Cseri Gáboralpolgármester úrral részt vettünk a Csongrádi Óvodák Igazgatóságának tanévnyitó értekezletén.
* **Szeptember 5-én**
* lakossági fogadóórát tartottam.
* köszöntőt mondtam Dienes Gábor festőművészről készült könyv bemutatóján.
* **Szeptember 7-én** részt vettem az első alkalommal megrendezettKörös-torokiTuning Találkozón. A rendezvényt Cseri Gábor alpolgármester úr nyitotta meg.
* **Szeptember 8-án** a Kóbor Mancsok Mentéséért Alapítvány rendezvényén Alpolgármester Úr köszöntötte a résztvevőket.
* **Szeptember 10-én** a Homokhátsági Regionális Hulladékgazdálkodási Vagyonkezelő és Közszolgáltató Zrt. közgyűlésén képviseltem önkormányzatunkat.
* **Szeptember 12-én** a Bokrosi Hagyományőrző Egyesület és a bokrosiak közös összefogásának eredményeképpen került átadásra az új, korszerű játszótér. A fejlesztés a TOP CLLD keretében, az önkormányzat előfinanszírozásában valósult meg.
* **Szeptember 13-án**
* az EFOP-1.8.2-17-2017-00023 „EGÉSZ-ség praxisközösség kialakítása Csongrád térségében” projekt megvalósítása érdekében egyeztetésre került sor az Emberi Erőforrások Minisztériumában.
* a Művésztelep jövő évi jubileumi rendezvénysorozatának szervezése ügyében tartott megbeszélésen Cseri Gábor alpolgármester vett részt.
* Alpolgármester Úr nyitotta meg a Csongrádi Rádiós, Modellező és Technikai SE által rendezett rádióirányítású sebességi hajómodell versenyt a Kis-Tisza „Villan-tó” melletti részén. A rendezvény másnapján díjakat adtam át.
* **Szeptember 16-án** a Csongrád TV Kft. Felügyelő Bizottsági ülésén vettem részt.
* **Szeptember 17-én**
* az EFOP-3.7.3-16-2017-00137 „Fejlődj velünk! – Az egész életen át tartó tanuláshoz hozzáférés biztosítása Csongrádon – projekt zárásához kapcsolódó tájékoztató rendezvényen mondtam megnyitó beszédet.
* Máté Attila önkormányzati képviselő szervezésében átadásra kerültek „Magyarország legszebb konyhakertje” program díjai.
* **Szeptember 19-én** a XXIX. PLEIN AIR Nemzetközi Alkotótelep zárókiállításának anyagából rendezett tárlaton Dr. Szentgyörgyi Pál, Szeged MJV alpolgármesterével mondtunk köszöntőt a JGYPK Rajz-Művészettörténet Tanszéken.

* **Szeptember 20-án**
* az Alsó-Tisza-menti Önkormányzati Társulás Társulási Tanácsának ülésén képviseltem önkormányzatunkat.
* részt vettem a Gr. Széchenyi István születésének 228. évfordulójának tiszteletére rendezett emlékünnepségen a Csongrád és Térsége Széchenyi István Általános Iskolában.
* **Szeptember 21-én**
* a Szüreti Hétvége rendezvény keretében megnyitottam a Káposztafőző Fesztivált a Dob utcában.
* köszöntöttem a Csongrád-Szentes „G”ÁT FUTÁS versenyzőit, az eredményhirdetésen Cseri Gábor alpolgármester úr adta át a díjakat.
* **Szeptember 23-án** a Városháza Dísztermében fogadtam a Batsányi János Gimnázium és Kollégium dán, észt, horvát és török nemzetiségű diákjait és kísérő tanárait, akik szeptember 27-ig lesznek az intézmény vendégei az Erasmus projekt keretében.
* **Szeptember 24-én** Dömötör Csaba, a Miniszterelnöki Kabinetiroda államtitkára, miniszterhelyettes látogatott városunkba Farkas Sándor országgyűlési képviselő, miniszterhelyettes meghívására.
* **Szeptember 25-én** városunk adott helyet a Városháza Dísztermében a Dél-Alföldi Gyógy- és Termálfürdők Közhasznú Egyesület jubileumi közgyűlésének. 20 éve Csongrádon alakult meg az egyesület a Dél-Alföldi fürdők fejlesztésére.

Csongrád, 2019. szeptember 25.

 Bedő Tamás

 polgármester